আত্মতুষ্টিতে না ভুগলেও নিজেদের উপর দারুণ বিশ্বাস দলের প্রত্যেক তরুণের। তারা বেশ ভালভাবেই জানেন নিজেদের সেরা খেলাটা খেলতে পারলে যুব বিশ্বকাপে অংশ নেয়া ১৬টি দলকেই হারানো সম্ভব। এমনকি ভারত-পাকিস্তানকেও। এ বিশ্বকাপের কোন দল বাংলাদেশের কঠিন প্রতিপক্ষ হতে পারে তা নিয়ে পিনাক ঘোষ বলেন, ‘কঠিন প্রতিপক্ষ বলতে তেমন কিছু দেখছি না। আমরা যদি আমাদের সামর্থ্য অনুযায়ী খেলি, যে রকম সবাই খেলছে কোনো দলই আহামরি না। দেখছি ভারত ও পাকিস্তানের দলটি ভালো আছে। তবে আহামরি কিছু না। আমরা নিজেদের খেলাটা ভালো করে খেলতে পারি তাহলে কোনো দলই আমাদের কাছে কঠিন প্রতিপক্ষ হবে না।’